Vassdraget er påvirket av sur nedbør og har et høyt innhold av aluminium. Det har vært kalket ved Midttunvatnet hvert år siden 1992. Elva er generelt næringsfattig og har et lavt innhold av organiske stoffer. De nederste delene er imidlertid påvirket av kloakk og landbruk, og spesielt på høsten er både næringsinnholdet, tarmbakterieinnholdet og innholdet av organiske stoffer høyt. Innholdet av metaller er imidlertid lavt.